Nevele
<s>Nevele je naselje od 2,875 stanovnika na sjeveru Belgije u Provinciji Istočna Flandrija.</s>

<s>Geografske karakteristike</s>

<s>Nevele se nalazi nedaleko od Genta, od kog je udaljen oko petnaestak km zapadno.</s><s>Sve do 1919. godine Nevele je bio samostalna općina, tad je postao dio općine Deinze.</s>

<s>Historija</s>

<s>U najstarijem dokumentu s kraja 9. vijeka, se spominje kao Niviala, etimologija baš nije potpuno jasna, ali se preptostavlja da potječe od keltske sintagme nevia-ialo što je značilo - nova zemlja, tek obrađena zemlja.</s>

<s>Prvi poznati feudalac bio je Walter od Nevele dokumentiran 1072. godine.</s>

<s>Najstariji pečat Nevele za kog se danas zna je iz 1316., što ga čini drugim najstarijim gradom u Flandriji.</s>

<s>Početkom 14. vijeka feudalci (seigneurs) od Nevele izgradili su drugi zamak koji je razoren 1381. u borbama između stanovnika Genta i flandriskog grofa Lodewijka van Malea, tad je stradala i većina kuća i crkva.</s>

<s>U turbulentnom 16. vijeku, dobu religijskih sukoba - Nevele je teško propatio.</s><s>U tom je stradao posljednji grof Grofovije Horn i feudalac iz Nevele - Filips van Montmorency koji je osuđen na smrt zbog veleizdaje i hereze, pa mu je glava odrubljena u Bruxellesu 5. juna 1568.</s><s>Nakon njegova pogubljenja feud Filipsa van Montmorencya u Neveli je  ekspropriran.</s>

<s>Od tih udaraca se Nevele nikada nije u potpunosti oporavio, čak je i dodatno stradao za Prvog svjetskog rata pred sam Dan primirja 1918. i ponovno za Drugog svjetskog rata u maju 1940. godine.</s>

<s>Za administrativne reforme 1971. naselja Hansbeke, Landegem, Merendree, Vosselare, Poesele i Nevele spojena su u jednu administrativnu jedinicu Općinu Nevele, koja je tad imala 11,872 stanovnika.</s>

<s>Izvori</s>

<s>Vanjske veze</s>

<s>Nevele 
Naselja u Belgiji</s>

